Ամենալավ օրը

«Ամենալավ օրը» (), ռուսական «կարաոկե-kատակերգություն», որը նկարահանել է  ռեժիսոր Ժորա Կրիժովնիկովը։ Ֆիլմի սցենարը գրել են Ալեքսեյ Կազակովը և Ժորա Կրիժովնիկովը՝ Ալեքսանդր Օստրովսկու «Հին ընկերը նորից լավ է» պիեսի մոտիվներով։ Ֆիլմի պրեմիերան Ռուսաստանում տեղի է ունեցել 2015 թվականի դեկտեմբերի 24-ին։

2015 թվականի ամենահասութաբեր ռուսական ֆիլմն է, որը վարձույթում հավաքել է ավելի քան 10,5 մլն դոլար։

Սյուժե 
Ճանապարհային ոստիկանության գավառական կապիտան Պետյա Վասուտինը (Դմիտրի Նագիև) պատրաստվում է ամուսնանալ իր սիրելի աղջկա՝ Օլյայի (Յուլյա Ալեքսանդրով) հետ, բայց տարվում է մայրաքաղաքի փոփ աստղ Ալինա Շյոպոտի (Օլգա Սերյաբկինա) շքեղությամբ։ Երբ Պետյան հարբած մեքենա վարելիս նրան կանգնեցնում է, Ալինան որոշում է հրապուրել Պետյային՝ պատժից խուսափելու համար պատիժը։ Կորցնելով հարսնացուին՝ Վասյուտինը փորձում է շտկել իր սխալները և վերադարձնել սիրելիին։

Դերերում

Ստեղծում 
Ռեժիսոր Ժորա Կրեժովնիկովն իր ֆիլմը ներկայացրել է որպես «կարաոկե-կատակերգություն» ժանրում նկարահանված։ Ֆիլմի խաղարկային դրվագները ընդմիջվում են հայտնի երգերի հիման վրա ստեղծված երաժշտական համարներով և ուղեկցվում են ենթագրերով, ինչպես կարաոկեում։ Ֆիլմում ընդգրկված են ՎԻԱ Գրայի, Միխայիլ Բոյարսկու, Գրիգորի Լեպսի, Աննա Գերմանի, Գլորիա Գեյնորի և այլոց երգերը։

Միևնույն ժամանակ, կինոքննադատ Ալեքսեյ Լիտովչենկոն նշում է, որ կարաոկե-կատակերգության նման ժանրը «բնության մեջ գոյություն չունի», Իսկ Ժորա Կրիժովնիկովի «ամբողջ «նորարարությունը» կայանում է ժամանակ առ ժամանակ էկրանի ներքևում հայտնվող տեքստի տողերում»։

Ֆիլմի պարուսույց է դարձել Օլեգ Գլուշկովը, որն աշխատել է «Ստիլյագի» և «Ձնհալ» ֆիլմերի վրա։ Երաժշտական համարներում ներգրավված են եղել ավելի քան 50 պրոֆեսիոնալ պարողներ։

Ֆիլմի նկարահանումներն անցկացվել են 2015 թվականի մայիս-սեպտեմբերին Կոլոմնայում, Պոդոլսկում, Տրոիցկում, Եֆրեմովում և Տուլայում։

Ֆիլմի ստեղծողները համառուսաստանյան «կարաոկե-մարաթոն« են գործարկել ի պաշտպանություն ֆիլմի։ Միջոցառումը տեղի է ունեցել Ռուսաստանի 10 խոշոր քաղաքներում։ Քաղաքը, որտեղ մարաթոնի ժամանակ ամենից շատ մարդ է հավաքվել, դարձել է մարաթոնի հաղթող։ Հաղթող քաղաքում տեղի է ունեցել «Լավագույն օր» ֆիլմի պրեմիերան, որին ներկա էր գլխավոր դերակատար Դմիտրի Նագիևը։ Մարաթոնն անցկացրել է «Բոնյա և Կուզմիչ» պարոդիական դուետը։

Արձագանքներ և գնահատականներ 
Ֆիլմը մամուլում ստացել է հակասական արձագանքներ՝ դրականից մինչև կտրուկ բացասական։ Իրենց գրախոսկաններում ֆիլմը բարձր են գնահատել «КоммерсантЪ», «Фонтанка», Colta.ru, «Ведомости», «Афиша Mail.ru» պրբերականները։ Ջախջախիչ գրախոսականներ են հրատարակել  «Афиша», «Российская газета», «КГ-портал» թերթերը։

Ծանոթագրություններ 

2015 ֆիլմեր
Ռուսական ֆիլմեր
Ռուսական կինոկատակերգություններ